РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развоји информатичко друштво

14 Број 337-2108/14

26. јун 2014. године

Б е о г р а д

 У складу са чланом 8. Закона о закључивању и извршавању међународних уговора („Службени гласник РС“, број 32/13) и чланом 58. Пословника Народне скупштине („Службени гласник РС“, број 20/12-пречишћен текст),

 Одбор за образовање, науку, технолошки развој и информатичко друштво, на седници одржаној 26. јуна 2014. године, донео је следећу

О Д Л У К У

 1. Даје се сагласност Влади да овласти делегацију Републике Србије да прихвати да се Међународни споразум између Републике Србије и Европске уније о учешћу Републике Србије у програму Европске уније Хоризонт 2020 – оквирном програму за истраживање и иновације (2014-2020) примењује до његовог ступања на снагу.

 2. Ову одлуку доставити Влади Републике Србије, на даљу надлежност.

 3. Ову одлуку доставити председнику Народне скупштине, ради информисања.

 ПРЕДСЕДНИЦА

 мр Александра Јерков